**1. Da li Izjavu o nepostojanju /postojanju sukoba interesa potpisuje nositelj projekta kao fizička osoba ili ovjerava pečatom i potpisom kao odgovorna osoba korisnika?**

Izjavu o nepostojanju /postojanju sukoba interesa potpisuje korisnik projekta, tj. nositelj OPG-a u slučaju da je korisnik OPG ili odgovorna osoba korisnika u slučaju da je korisnik obrt ili trgovačko društvo.

**2.  Da li Izjavu o bespovratnim sredstvima potpisuje nositelj projekta kao fizička osoba ili ovjerava pečatom i potpisom kao odgovorna osoba korisnika?**

Izjavu o bespovratnim sredstvima potpisuje korisnik projekta, tj. nositelj OPG-a u slučaju da je korisnik OPG ili odgovorna osoba korisnika u slučaju da je korisnik obrt ili trgovačko društvo.

**3. Budući da je osnovno stado jedan od glavnih poljoprivrednih resursa OPG-a, a ova operacija treba pružiti pomoć malom OPG-u orijentiranom na tržišnu proizvodnju kojemu nedostaje glavni resurs, molim pojašnjenje neprihvatljive aktivnosti pod rednim brojem 3 - Kupovina poljoprivrednih resursa koje su bili predmet izračuna  ekonomske veličine PG-a za koje se podnosi prijava projekta. Vezano za to, kao i za prihvatljivu aktivnost pod rednim brojem 1 – kupnja domaćih životinja, da li je prihvatljiv trošak kupnja ovaca u slučaju kad OPG koji se bavi ovčarstvom (na temelju čega je izračunat njegov SO)  želi nabaviti još ovaca kako bi proširilo svoju proizvodnju?**

Neprihvatljiva aktivnost pod rednim brojem 3 - Kupovina poljoprivrednih resursa koje su bili predmet izračuna  ekonomske veličine PG-a za koje se podnosi prijava projekta odnosi se na kupovinu resursa koji su bili temelj izračuna ekonomske veličine, npr. zemljišta ili drugih resursa koji se nalaze u zakupu prijavitelja te se kao takvi već nalaze u Upisniku poljoprivrednih gospodarstava prijavitelja i bili su temelj izračuna ekonomske veličine gospodarstva.

Kupnja ovaca u svrhu poljoprivredne proizvodnje je prihvatljiv trošak.

**4.  Koja se točno natječajna dokumentacija dostavlja u elektronskom formatu budući da je u točki 4.1 Natječaja za provedbu tipa operacije 2.2.1. navedeno da „Obrasci u excel formatu (npr. poslovni plan, izjava o veličini poduzeća) moraju biti dostavljeni u elektroničkom formatu (DVD ili CD s oznakom R: CD/R, DVD/R)“, dok se u čl. 14. Pravilnika za odabir projekata na natječajima LAG-a Marinianis navodi „Obrasci u word i/ili excel formatu (npr. prijavni obrazac, poslovni plan, izračuni ponuda...) moraju biti dostavljeni i u elektroničkom formatu te svaki dokument mora biti u zasebnoj datoteci.“?**

Svi obrasci u **excel** formatu moraju biti dostavljeni i u elektroničkom formatu (DVD ili CD s oznakom R: CD/R, DVD/R). Svaki dokument treba biti u zasebnoj datoteci.